Sammenhængen mellem AM-grundlag og skat er denne: AM-grundlaget er den størrelse, som arbejdsgiver skal bruge til at trække medarbejderens AM-bidrag fra i. Arbejdsmarkedsbidraget er ens for alle lønmodtagere og udgør 8 procent (dog betaler man ikke AM-bidrag, hvis man er på overførselsindkomst, for eksempel dagpenge som man kan få, hvis man er medlem af en a-kasse). Når AM-bidraget på 8 procent er trukket fra, er det resterende beløb på lønsedlen lig med medarbejderens A-indkomst. Den skat, der derefter skal afleveres, afhænger af den enkeltes skattefradrag og trækprocent. Denne del af skatten hedder A-skat. Den enkeltes skattefradrag og trækprocent afhænger af en lang række forhold. Blandt andet er trækprocenten varierende ud fra hvilken kommune, medarbejderen bor i. På samme måde dikterer selve størrelsen af indtægten, om den enkelte skal betale topskat eller ej.